Komisijos reglamentas (EB) Nr. 999/1999
1999 m. gegužės 11 d.
iš dalies keičiantis Reglamentą (EB) Nr. 293/98 dėl atliekamos operacijos, kurios imamasi siekiant padengti nemokamai platinamų pašalintų iš rinkos vaisių ir daržovių po jų pašalinimo iš rinkos transporto išlaidas
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1998 m. gruodžio 15 d. Tarybos reglamentą (EB) Nr. 2799/98 dėl žemės ūkio pinigų politikos įvedus eurą [1], ypač į jo 3 straipsnio 2 dalį,
(1) kadangi Komisijos reglamentas (EB) Nr. 293/98 [2] su paskutiniais pakeitimais, padarytais Reglamentu (EB) Nr. 519/1999 [3], nustato atliekamą operaciją, kurios imamasi dėl vaisių ir daržovių ir perdirbtų vaisių ir daržovių produktų;
(2) kadangi 1997 m. balandžio 16 d. Komisijos reglamento (EB) Nr. 659/97, nustatančio išsamias Tarybos reglamento (EB) Nr. 2200/96 dėl intervencinių priemonių vaisiams ir daržovėms taikymo taisyklių [4], su paskutiniais pakeitimais, padarytais Reglamentu (EB) Nr. 729/1999 [5],15 straipsnis ir V priedas nustato išlaidų, susijusių su iš rinkos pašalintų produktų nemokamu išvežimu, padengimą; kadangi patirtis rodo, kad dažniausiai vaisiai ir daržovės vežamitose valstybėse narėse, kurios neatsiskaito eurais su gamintojų organizacijomis, pašalinusiomis nurodytus produktus iš rinkos; kadangi pašalinama ir vežamadažnai tuo pačiu metu arba kelių dienų skirtumu; kadangi tam, kad būtų paprastesnės administravimo procedūros, abiejų operacijų metu reikėtų taikyti tą patį valiutos perskaičiavimo kursą pagal Reglamento (EB) Nr. 2799/98 3 straipsnio 2 dalį ir nukrypstant nuo 1998 m. gruodžio 22 d. Komisijos reglamento (EB) Nr. 2808/98, nustatančio išsamias žemės ūkio pinigų politikos įvedus eurą taikymo taisykles [6], 4 straipsnio 2 dalies;
(3) kadangi šiame reglamente numatytos priemonės atitinka Vaisių ir daržovių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 293/98 3 straipsnio 2 dalis keičiama taip:
"2. Valiutos perskaičiavimo kursas, taikomas vienodo dydžio mokesčiams, nurodytiems Reglamento (EB) Nr. 659/97 15 straipsnio 1 dalyje, ir nustatytas to reglamento V priedo 1 punkte, yra laikomas žemės ūkyje perskaičiavimo kursu, kaip numatyta pagal šio straipsnio 1 pastraipą."
2 straipsnis
Šis reglamentas įsigalioja nuo 1999 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. gegužės 11 d.